Document ID: 32005R1268

32005R1268
L 201/36
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕО) № 1268/2005 НА КОМИСИЯТА
от 1 август 2005 година
за изменение на Регламент (ЕИО) № 2191/81 относно предоставянето на помощ за закупуването на масло от институции и организации с нестопанска цел
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаването на Европейската общност,
като взе предвид Регламент (ЕО) № 1255/1999 на Съвета от 17 май 1999 г. относно общата организация на пазара на мляко и млечни продукти (1), и по-специално член 15 от него,
като има предвид, че:
(1)
Регламент (ЕИО) № 2191/81 на Комисията (2) предвижда предоставянето на помощи за закупуване на масло от институции и организации с нестопанска цел. С оглед намалението в интервенционната цена на маслото и последвалото намаление на размерите на помощите за масло по останалите схеми за подкрепа следва размерът на тази помощ да бъде намален.
(2)
Предвид характера на крайните бенефициери по тази схема е необходимо да се предвиди известен период от време между влизането в сила на регламента и началото на прилагането му, за да се даде възможност на бенефициерите за адаптиране към новия размер на помощта.
(3)
Управителният комитет по млякото и млечните продукти не е дал становище в срока, определен от неговия председател,
ПРИЕ НАСТОЯЩИЯ РЕГЛАМЕНТ:
Член 1
В член 2, параграф 1, първа алинея от Регламент (ЕИО) № 2191/81 сумата „80 EUR“ се заменя с „60 EUR“.
Член 2
Настоящият регламент влиза в сила в деня след публикуването му в Официален вестник на Европейския съюз.
Той се прилага от 1 септември 2005 г.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 1 август 2005 година.

Labels: 3
4
17
5